CELEX: 32017R0357
Language: mt
Date: 2017-02-28 00:00:00
Title: Regolament ta' Implimentazzjoni tal-Kummissjoni (UE) 2017/357 tat-28 ta' Frar 2017 dwar in-nonapprovazzjoni tas-sustanza attiva ċiklaniliprol, skont ir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti (Test b'rilevanza għaż-ŻEE. )

1.3.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 54/4
            
         REGOLAMENT TA' IMPLIMENTAZZJONI TAL-KUMMISSJONI (UE) 2017/357
   tat-28 ta' Frar 2017
   dwar in-nonapprovazzjoni tas-sustanza attiva ċiklaniliprol, skont ir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Ir-Regolament (KE) Nru 1107/2009 tal-Parlament Ewropew u tal-Kunsill tal-21 ta' Ottubru 2009 dwar it-tqegħid fis-suq ta' prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b'mod partikolari l-Artikolu 13(2) tiegħu,
   Billi:
   
               (1)
            
            
               Fid-19 ta' Diċembru 2013, l-Awstrija rċeviet applikazzjoni mingħand il-kumpanija ISK Biosciences Europe N.V. għall-approvazzjoni tas-sustanza attiva ċiklaniliprol skont l-Artikolu 7(1) tar-Regolament (KE) Nru 1107/2009.
            
         
               (2)
            
            
               Fis-17 ta' Jannar 2014, skont l-Artikolu 9(3) ta' dak ir-Regolament, l-Istat Membru relatur, innotifika lill-applikant, lill-Istati Membri l-oħra, lill-Kummissjoni u lill-Awtorità Ewropea dwar is-Sigurtà fl-Ikel (minn hawn 'il quddiem “l-Awtorità”) dwar l-ammissibbiltà tal-applikazzjoni.
            
         
               (3)
            
            
               Għal dik is-sustanza attiva, l-effetti fuq is-saħħa tal-bniedem u tal-annimali u fuq l-ambjent ġew ivvalutati, skont id-dispożizzjonijiet tal-Artikolu 11(2) u (3) ta' dak ir-Regolament, għall-użu propost mill-applikant. L-Istat Membri relatur ressaq abbozz ta' rapport ta' valutazzjoni fl-1 ta' April 2015.
            
         
               (4)
            
            
               L-abbozz tar-rapport ta' valutazzjoni ġie rivedut mill-Istati Membri u mill-Awtorità. Fis-6 ta' April 2016, l-Awtorità ppreżentat il-konklużjoni tagħha lill-Kummissjoni dwar il-valutazzjoni tar-riskju ta' pestiċidi tas-sustanza attiva ċiklaniliprol (2).
            
         
               (5)
            
            
               Bl-ittra tat-28 ta' Settembru 2016, ISK Biosciences Europe N.V. irtirat l-applikazzjoni tagħha għall-approvazzjoni taċ-ċiklaniliprol. Minħabba l-irtirar tal-applikazzjoni, is-sustanza ċiklaniliprol jenħtieġ li ma tiġix approvata skont l-Artikolu 13(2) tar-Regolament (KE) Nru 1107/2009.
            
         
               (6)
            
            
               Dan ir-Regolament ma jippreġudikax it-tressiq ta' applikazzjoni oħra għaċ-ċiklaniliprol skont l-Artikolu 7 tar-Regolament (KE) Nru 1107/2009.
            
         
               (7)
            
            
               Il-miżuri stipulati f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DAN IR-REGOLAMENT:
   Artikolu 1
   Nonapprovazzjoni ta' sustanza attiva
   Is-sustanza attiva ċiklaniliprol mhijiex approvata.
   Artikolu 2
   Dħul fis-seħħ
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-28 ta' Frar 2017.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 309, 24.11.2009, p. 1.
   
      (2)  EFSA Journal 2016;14(4):4452. Disponibbli online fuq: www.efsa.europa.eu.